Per a l'autorització d'emplaçament s'ha d'aportar el model de contracte d'autorització d'emplaçament entre l'empresa operadora/explotadora i la persona titular de l'autorització de la instal·lació.
Amb caràcter previ, aquest document ( que té una validesa de dos mesos a comptar des de la seva impressió ) l'han d'haver emplenat i signat ambdues parts; hi ha d'haver, doncs, la signatura de la persona titular de l'autorització d'instal·lació.
Aquesta signatura ha d'estar reconeguda per una entitat financera (llevat que l'empresa operadora/explotadora i la persona titular de l'autorització d'instal·lació de l'establiment siguin la mateixa) i convertit després en document digital, mitjançant escaneig, per poder-lo annexar.
El mateix formulari electrònic de sol·licitud indica el punt en què cal fer-ho.
El formulari electrònic de sol·licitud inclou també el text d'una declaració responsable segons la qual el document digital, esmentat al paràgraf anterior, és una còpia fidedigna de l'original.
La formalització del tràmit suposa l'acceptació explícita del compliment d'aquest requisit.
Si voleu comunicar un canvi d'emplaçament per Internet, no heu de presentar cap documentació; si aquesta comunicació la feu presencialment, heu d'aportar el justificant de pagament de la taxa.
Les taxes són les mateixes tant per a la sol·licitud com per a la comunicació de nou emplaçament.
L'autorització d'emplaçament té una vigència de cinc anys.
Passat aquest termini, s'ha de tornar a fer una sol·licitud.
En els salons recreatius i de joc, i en sales de bingos i casinos, si el titular de la màquina i el de l'establiment són la mateixa persona es poden autoritzar emplaçaments pel termini que se sol·liciti.
Si la sol·licitud es fa per Internet, l'ha de formalitzar l'empresa operadora titular de la màquina, després que s'hagi subscrit el contracte, acord o compromís entre aquesta empresa i la persona titular de l'autorització d'instal·lació corresponent.
Mentre l'autorització d'emplaçament té vigència, es pot substituir la màquina i conservar la mateixa autorització d'emplaçament mitjançant una comunicació d'emplaçament.
S'han de comunicar a l'Administració els trasllats de màquines al magatzem mitjançant una comunicació d'emplaçament.
Són màquines tipus B, o recreatives amb premi, les que, a canvi del preu de la partida, ofereixen a la persona usuària un temps d'utilització i, eventualment, d'acord amb el programa de joc, un premi en metàl·lic.
Actualment es poden sol·licitar autoritzacions per emplaçar màquines de tipus B en els establiments següents:
Són màquines de tipus C, o d'atzar, les que, a canvi del preu de la partida, ofereixen a la persona usuària un temps d'utilització i, eventualment, un premi que sempre depèn de l'atzar.
Actualment només es poden sol·licitar autoritzacions per emplaçar màquines de tipus C a les zones que tenen habilitades els casinos de joc amb aquesta finalitat.
El formulari de sol·licitud, juntament amb la documentació necessària, es pot enviar per correu ordinari a qualsevol dels punts de tramitació.
Una vegada emplenada la sol·licitud, el formulari permet fer el pagament amb targeta VISA o Mastercard (de qualsevol entitat financera), mitjançant un TPV virtual.
L'identificador de l'ordre de pagament s'inclou al comprovant del tràmit que s'emet quan s'ha finalitzat correctament.
El full de liquidació de taxes que genera la sol·licitud permet formalitzar el pagament de la taxa de gestió en alguna de les oficines de Catalunya Caixa.
Si en sou clients, també podeu formalitzar el pagament a la pàgina web d'aquesta entitat.
La resposta, una vegada finalitzat el tràmit, és immediata.
El sistema emet el document-comprovant del tràmit, signat electrònicament.
Aquest comprovant es pot veure a la pantalla i es pot imprimir.
La còpia impresa permet acreditar l'obtenció de l'autorització d'emplaçament de la màquina o, si escau, la comunicació del moviment de la màquina.
L'empresa operadora ha de conservar un exemplar del document que escaigui: autorització o comunicació.
En el cas de l'autorització, l'altre exemplar l'ha de conservar el local on es troba la màquina en explotació; en el de comunicació, s'ha d'incorporar a la màquina.
També s'emet un comprovant en format electrònic que recull les dades del tràmit.
Aquest comprovant (tiquet) es pot desar i imprimir i només té l'efecte d'acreditar que s'ha fet el tràmit.
El document que acredita el tràmit per sol·licitar l'autorització d'emplaçament, s'ha de recollir, per duplicat, en el mateix servei territorial on es va fer el tràmit.
L'empresa operadora/explotadora ha de conservar un exemplar de l'autorització d'emplaçament.
El local on es troba la màquina en explotació ha de tenir l'altre exemplar.
S'ha de registrar la comunicació d'emplaçament en qualsevol de les oficines de Registre de la Generalitat de Catalunya.
L'empresa ha de conservar un exemplar d'aquest document i l'altre s'ha d'incorporar a la màquina.